MM-rallikausi 2023

MM-rallikausi 2023 on rallin maailmanmestaruussarjan 51. kausi. Kausi alkoi tammikuussa Monte Carlon rallilla ja päättyy marraskuussa Japanin ralliin.

Kaudella ajetaan 13 kilpailua. Kaudella erikoisuutena ajetaan Keski-Euroopan ralli, joka ajetaan kolmen valtion alueella: Itävalta, Tšekki ja Saksa isännöivät asfaltilla ajettavaa rallia 26. – 29. lokakuuta. Rallin keskuksena toimii saksalainen Passaun kaupunki.

Toyota Gazoo Racing voitti valmistajien mestaruuden, joka varmistui Chilen rallissa. Kalle Rovanperä ja Jonne Halttunen varmistivat kuljettajien ja kartanlukijoiden mestaruudet Keski-Euroopan rallissa. WRC2-sarjassa Andreas Mikkelsen ja Torstein Eriksen voittivat mestaruuden. WRC3-sarjassa mestaruuden voittivat Roope Korhonen ja Anssi Viinikka. JWRC-sarjassa William Creighton voitti kuljettajien mestaruuden.

Kauden aikana Craig Breen menehtyi testeissä ennen Kroatian rallia.

Sääntömuutokset 
Kaudelle 2023 tulee eräitä sääntömuutoksia, joiden tavoitteena on laskea kustannuksia ja päästöjä. Sääntömuutokset laskevat henkilöiden määrää ja aamuhuolto poistuu lumi- ja soratapahtumista, joka laskee työpäivän pituutta jopa kolmella tunnilla vapaaehtoisille virkailijoille, joihin sisältyy katsastajia ja huoltoalueen henkilöitä. Suurin muutos tulee olemaan tapahtumia edeltävien testipäivien määrän laskeminen 28:sta 21:een.

Kilpailijat voivat kuitenkin osallistua kansallisen tason kilpailuihin kuten tehdaskuljettajat ovat tehneet muun muassa vuosina 2020 ja 2021. Myös 1980- ja 1990-luvuilla tehdastallit osallistuivat Ison-Britannian kansallisen tason ralleihin ennen RAC-rallia. Helmikuussa 2023 Esapekka Lappi ja Takamoto Katsuta ajoivat Kuopion rallissa, ja Ott Tänak sekä Jourdan Serderidis kilpailivat Otepäässä Virossa. Heinäkuussa 2023 Tänak osallistuu Virossa ajettavaan ralliin ennen varsinaista MM-sarjan kilpailua. Rovanperä, Evans, ja Lappi osallistuvat Suomessa ajettavaan ralliin ennen varsinaista MM-sarjan kilpailua.

Shakedown-testit ovat pakollisia kaikille P1 (Rally1), P2 (WRC2), P3 (WRC3) ja P4 (Rally4) luokkien kuljettajille. Aiemmin shakedown oli pakollinen vain P1-luokassa, mutta kauden aikana myös muissa luokissa vaaditaan vähintään yksi ajokerta. P1-luokassa shakedown on ajettava vähintään kolme kertaa mutta ei enempää kuin viisi kertaa.

Rally1-autot saavat käyttää enintään 28 rengasta kilpailun ja shakedown-testin aikana ja muut luokat voivat käyttää enintään 26 rengasta ellei erikseen sallita useampien käyttöä. Rengasmäärä on tiukemmin rajoitettu kuin aiemmin, jolloin sallittiin neljä rengasta jokaista renkaanvaihtoa kohden. Lisäksi Rally1-autoille sallittiin aiemmin neljä lisärengasta shakedownia varten.

Luokkien muutokset 
Luokkien nimeämistä on muutettu selkeyttämiseksi ja WRC2 ja WRC3 Open -sarjat ovat WRC2 ja WRC3 vuonna 2023. WRC2 Junior on nimetty uudelleen WRC2 Challenger -sarjaksi, jossa ei ole enää ikärajoitusta, mutta osallistuja ei voi olla WRC2- tai WRC3-mestari aiemmilta vuosilta. WRC3 Junior on nimetty virallisesti Junior WRC Championship -sarjaksi, jolla sarjaa pyörittävä M-Sport sitä on kutsunut. WRC2 Masters on nimetty uudelleen Masters Cup -sarjaksi ja samalla se on avattu eri luokkien autoille.

Mestaruudet 
Kaudella jaetaan kuljettajien, kartalukijoiden, valmistajien ja tallien mestaruudet ylimmässä luokassa. WRC2-luokassa on kuljettajien ja kartanlukijoiden lisäksi tallien mestaruus mutta ei valmistajien mestaruutta. WRC3-luokassa on kuljettajien ja kartanlukijoiden mestaruus mutta ei tallien eikä valmistajien mestaruutta.

WRC2-sarjassa kuusi parasta tulosta nimetyistä seitsemästä kilpailusta lasketaan mestaruuteen. WRC3-sarjassa neljä parasta viidestä nimetystä kilpailusta lasketaan mestaruuteen.
Masters Cup -sarjaan osallistuvien on oltava vähintään 50 vuotta täyttäneitä vuoden alussa (syntynyt viimeistään 1. tammikuuta 1973).

Kilpailukalenteri

Kilpailijat 
Käytössä ovat hybridijärjestelmiä käyttävät Rally1-autot, joihin Hyundai, M-Sport Ford ja Toyota sitoutuivat kolmeksi vuodeksi vuodesta 2022 alkaen. Italialainen Pirelli toimittaa renkaat kaikille kilpailijoille MM-sarjassa kaudesta 2021 alkaen.

 Huomioita

Rovanperä kilpailee kaudella numerolla 69 vaikka voisi käyttää numeroa yksi, joka on varattu hallitsevalle maailmanmestarille. MM-rallissa on vuodesta 2019 lähtien voinut käyttää henkilökohtaista numeroa kuten Formula 1:ssä. Aiemmin Ott Tänak on pitänyt henkilökohtaista numeroa 8 puolustaessaan mestaruutta kaudella 2020. Sébastien Ogier käyttää numeroa 17 kauden aikana.

Jourdan Serderidis ajoi kolmatta M-Sport Ford Puma Rally1 -autoa Monte Carlo -rallissa, mutta ei ole nimetty keräämään valmistajien pisteitä. Serderidis aikoo lopettaa MM-sarjassa ajamisen vuoden 2023 lopuksi ja keskittyy jatkossa kansallisen tason kilpailuihin.

Lorenzo Bertelli ajoi Toyota GR Yaris Rally1 -autoa Ruotsin rallissa. Tallin neljäs auto on käytettävissä niissä kauden kilpailuissa, joissa Ogier ei ole mukana ja Takamoto Katsuta ajaa valmistajien pisteistä.

Teemu Suninen ajoi Hyundai Motorsportin kolmatta Rally1-autoa Viron ja Suomen ralleissa. Suninen palaa Chilen rallissa ajamaan kolmatta Hyundain Rally1-autoa. Lisäksi Suninen ajaa Keski-Euroopan rallissa.

Jari-Matti Latvala ajoi Toyotan Rally1-autoa Suomen rallissa. Akio Toyoda hoiti Toyotan tallipäällikön tehtävät kun Latvala keskittyi ajamiseen.

Chilen kansallisen rallimestaruuden voittanut Alberto Heller ajoi Chilessä kotikisassaan Ford Puma Rally1-autoa. Myös Grégoire Munster ajoi Chilen rallissa Ford Pumalla, joka oli hänelle ensimmäinen kerta Rally1-autolla. Hänen kartanlukijansa on Louis Louka. Alberto Hellerin kartalukijana toimi Luis Ernesto Allende. Munster ajaa Fordin Rally1-autoa myös Keski-Euroopan rallissa.

Adrien Fourmaux korvaa Pierre-Louis Loubetin M-Sportin Rally1-autossa kauden 2023 viimeisessä kilpailussa Japanin rallissa.

Tulokset

Osakilpailut

Pistelaskujärjestelmä

Kuljettajat 

 Huomioita

Lähde:

Kartanlukijat 

 Huomioita

Lähde:

Valmistajat 

Lähde:

Lähteet